РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА БАЧКА ПАЛАНКА

ПРЕДСЕДНИК ОПШТИНЕ

КОМИСИЈА ЗА СПРОВОЂЕЊЕ ПОСТУПКА

ОТУЂЕЊА МОТОРНИХ ВОЗИЛА У ЈАВНОЈ

СВОЈИНИ ОПШТИНЕ БАЧКА ПАЛАНКА

Број: I-404-9/2018-7

Дана: 12. децембра 2018. године

БАЧКА ПАЛАНКА

Краља Петра I бр. 16

Комисија за спровођење поступка отуђења моторних возила у јавној својини Општине Бачка Паланка, на основу члана 2. Решења о покретању поступка отуђења покретних ствари – возила у јавној својини Општине Бачка Паланка путем јавног надметања,I-404-9/2018 од 01. октобра.2018. године („Службени лист Општине Бачка Паланка“ бр. 28/2018), расписује

П О Н О В Љ Е Н И О Г Л А С

за отуђење покретних ствари–возила из јавне својине Општине Бачка Паланка
у поступку јавног надметања–лицитације

Расписује се поновљени оглас за отуђење покретних ствари - моторних возила у јавној својини Општине Бачка Паланка у поступку јавног надметања – лицитације, и то:

путничког возила OPEL модел VECTRA C Z18XER регистарских ознака ВР008-MH, регистрован, у возном стању

марка	модел - боја	мотор	год. произв.	Запремина/снага ( ццм/кw)	почетна цена у РСД
Возило је у возном стању; регистровано	ОPEL	VECTRA C Z18XER 7В сива светла метализирана	Безоловни бензин	2008	1796	317.642,30

путничког возила OPEL модел ASTRA CLASSIC регистарских ознака ВР008-MI, регистрован, у возном стању

марка	модел - боја	мотор	год. произв.	Запремина/снага ( ццм/кw)	почетна цена у РСД
Возило је у возном стању; регистровано	OPEL	ASTRA CLASSIC 7В сива светла метализирана	Бензин	2008	1364	153.300,54

путничког возила VOLKSWAGEN модел GOLF CL регистарских ознака ВР024-ZN, нерегистрован, у возном стању

марка	модел - боја	мотор	год. произв.	Запремина/снага ( ццм/кw)	почетна цена у РСД
Возило је у возном стању; нерегистровано	VOLKSWAGEN	GOLF CL 0М бела	Бензин 98	1991	1588	107.706,69

путничког возила ZASTAVA модел KORAL L/1,1 I IN регистарских ознака ВР031-GP, нерегистрован, у возном стању

марка	модел - боја	мотор	год. произв.	Запремина/снага ( ццм/кw)	почетна цена у РСД
Возило је у возном стању; нерегистровано	ZASTAVA	KORAL L/1,1 I IN 5D плава тамна метализирана	Безоловни бензин	2005	1124	57.320,85

Услови отуђења: Моторна возила се продају у виђеном стању, а трошкове преузимања сноси купац.

Подаци о предметима отуђења: Преглед возила која су предмет отуђења, заинтересована лица могу извршити на паркингу у улици Ђуре Јакшића, иза зграде Општине Бачка Паланка, сваког радног дана од 7,00 до 15,00 часова, а више информација се може добити у Општинској управи Општине Бачка Паланка, ул. Краља Петра I бр.16. Контакт особа: Милош Ђилас, телефон: 021/210-1125.

Цена: Понуђени износ цене за отуђење возила мора бити већи од почетног износа из огласа. Лицитациони корак у поступку јавног надметања износи 5.000,00 динара. Плаћање се врши једнократно, након потписивања купопродајног уговора.

Критеријуми за избор најповољнијег понуђача: Након спроведеног поступка јавног надметања-лицитације, возило се продаје учеснику лицитације који је понудио највишу цену.

Учесници: Право учешћа на јавном надметању (лицитацији) имају сва правна и физичка лица.

Подношење пријаве: Пријаве за јавно надметање ( лицитацију ) се подносе у затвореним ковертама на адресу: Општина Бачка Паланка, Краља Петра I бр. 16, 21400 Бачка Паланка, са назнаком: «Комисији за спровођење поступка отуђења моторних возила у јавној својини Општине Бачка Паланка - НЕ ОТВАРАЈ“ непосредно на писарници Општине.

Пријава мора да садржи:

-за физичка лица: име и презиме, пребивалиште, адресу, потпис и ЈМБГ подносиоца пријаве, фотокопију личне карте, лично име заступника, односно пуномоћника ако подносилац пријаве који је физичко лице не учествује лично у поступку, уредно овлашћење за заступање, изјаву о прихватању услова из јавног огласа и доказ о уплаћеном депозиту који је утврђен у висини од 10% од почетне цене, претходно уплаћен на текући рачун бр. 840–745151843–03 са позивом на број 65–205, са назнаком „за учешће на лицитацији“.

- за правна лица: назив, односно пословно име и седиште, потпис од стране овлашћеног лица и печат, извод или решење о упису у Регистар привредних субјеката или други одговарајући регистар, потврду о пореском идентификационом броју (ПИБ, изјаву о прихватању услова из јавног огласа и доказ о уплаћеном депозиту који је утврђен у висини од 10% од почетне цене, претходно уплаћен на текући рачун бр. 840–745151843–03 са позивом на број 65–205, са назнаком „за учешће на лицитацији“.

Уколико најповољнији учесник јавног надметања (лицитације) одустане од понуде учињене на јавном надметању (лицитацији) или својом кривицом не закључи уговор, односно не уплати купопродајну цену губи право на враћање гарантног износа, те се у том случају најповољнијим учесником јавног надметања (лицитације) сматра правно или физичко лице које је понудило следећу највећу цену.

Износ уплаћеног депозита се урачунава у цену најповољнијем учеснику јавног надметања (лицитације), уколико остане при понуди, закључи купопродајни уговор и уплати купородајну цену.

Учесницима јавног надметања (лицитације) чија понуда није прихваћена, вратиће се уплаћени депозит у року од 7 ( седам ) дана од дана закључења поступка јавног надметања (лицитације).

Поступак јавног надметања (лицитације) спровешће се и у случају да пристигне најмање једна благовремена и потпуна пријава.

Неблаговремене и непотпуне пријаве неће се разматрати.

Оглас остаје отворен 8 ( осам ) дана од дана објављивања у листу «Недељне новине» и на званичном сајту Општине Бачка Паланка, односно у времену од 15. децембра 2018. године закључно са 24. децембром 2018. године до 15,00 часова.

Отварање пријава и спровођење поступка јавног надметања (лицитације) обавиће се јавно у присуству чланова Комисије за спровођење поступка отуђења моторних возила у јавној својини Општине Бачка Паланка дана 27. децембра 2018. године ( четвртак ) у просторијама Општине Бачка Паланка, с почетком у 15.00 часова.

Председник Комисије

Душан Танкосић